

****

**HALLGATÓI ERASMUS + ÖSZTÖNDÍJ PÁLYÁZAT - 2019 /2020-as TANÉV**

**TANULMÁNYOK**

A Színház- és Filmművészeti Egyetem pályázatot hirdet az egyetem hallgatói részére tanulmányi **erasmus+** ösztöndíj elnyerésére európai felsőoktatási intézménybe, amennyiben a választott intézménnyel már van kétoldalú intézményközi szerződésünk, ill. az hajlandó az Egyetemmel a hallgatóra vonatkozóan szerződést kötni.

A tanulmányok 3 - 12 hónapos időtartamúak lehetnek és **2019. június 1-je és 2020. szeptember 30**-a közötti időszakra kell essenek.

**Pályázatot nyújthat be:**

A Tempus Közalapítvány általános hallgatói mobilitási feltételeivel összhangban pályázhat az a hallgató, aki

* képzési ciklusonként – a megpályázni szándékozott időszakkal együtt – még nem használta ki 12 hónapos Erasmus-keretét, osztatlan képzés esetén 24 hónap;
* a kiutazás időpontjáig legalább 2 lezárt félévvel rendelkezik (BA hallgatók esetén), osztatlan képzés esetén legalább 4 lezárt félévvel rendelkezik,
* a kiutazás ideje alatt aktív hallgatói jogviszonyban lesz az Egyetemmel,
* középfokú szóbeli vagy írásbeli nyelvvizsgával vagy azzal egyenértékű nyelvtudást igazoló dokumentummal rendelkezik az Erasmus tanulmányok során használandó nyelvből, vagy angolból.
* megtette a szükséges lépéseket fogadó intézmény megtalálására.

**A pályázatnak tartalmaznia kell**:

* a kitöltött elektronikus pályázati adatlapot (1. sz. melléklet)
* szakmai önéletrajzot,
* az osztályvezető tanár vagy a doktori iskola vezetőjének írásos engedélyét a külföldi tanulmányokra vonatkozóan (2. sz. melléklet)
* a nyelvtudás igazolását
* a fogadóhely megadásával (fogadóhely neve, weboldal címe)

**A tanulmányi helyek listája a honlapon található:**

<http://szfe.hu/erasmus-program/palyazhato-partneregyetemek/>

A korábbi uniós programok által támogatott számos mobilitási cselekvéshez képest az Erasmus+ jelentős újítása, hogy nagyobb hangsúlyt fektet a mobilitási tevékenységben részt vevő személyek **idegen nyelvi kompetenciáinak fejlesztésére** **mind a kiutazás előtt, mind a külföldi tartózkodás során**. 2014-től kezdve az Európai Bizottság fokozatosan olyan Európai online nyelvi támogatási szolgáltatást (OLS) vezetett be, amely lehetővé teszi a hosszú távú mobilitási tevékenységek résztvevői számára nyelvtudásuk felmérését, valamint nyelvi kompetenciáik fejlesztése érdekében online nyelvtanfolyamon való részvételt is biztosít a számukra ahhoz a nyelvhez, amelyet külföldi tanulmányaik, munkájuk vagy önkéntes tevékenységük során használni fognak.

A felsőoktatási intézmény által támogatásra kiválasztott, az online szolgáltatás használatára jogosult hallgatók (kivéve az adott nyelv anyanyelvi beszélőit) a **tanulmányi szerződés aláírása előtt online tesztet** töltenek ki nyelvi kompetenciáik felmérésére a külföldi tanulmányok vagy szakmai gyakorlat során elsődlegesen használandó nyelv tekintetében. A teszt eredményét tudatják a hallgatóval és a küldő felsőoktatási intézménnyel. Ez lehetővé teszi, hogy a felsőoktatási intézmény meghatározza azoknak a hallgatóknak a számát, akiknek valószínűleg szükségük lesz online nyelvtanfolyamra.

A nyelvtanfolyamokhoz rendelkezésre álló online licencek számának figyelembevételével a felsőoktatási intézmények a hallgatói igényeknek megfelelően kiosztják a licenceket. A hallgatók a támogatási szerződésben foglaltak szerint **kötelezettséget vállalnak az online tanfolyam elvégzésére**; majd a **mobilitási időszak végén** a hallgatók egy **második tesztet** is elvégeznek, így mérhető az elsődlegesen használt idegen nyelv tekintetében elért fejlődésük. A teszt eredményét tudatják a hallgatóval és a küldő felsőoktatási intézménnyel.

**A PÁLYÁZATOK BEADÁSÁNAK HATÁRIDEJE: az őszi félévre április 01., a tavaszi félévre december 01.**

Az Erasmus Bizottság a Tempus Közalapítvány által küldött, az intézményi támogatás mértékéről szóló értesítést követő 2 héten belül dönt a kiutazó hallgatókról, a kiutazás hosszáról és az ösztöndíj mértékéről.

A jelentkezési lapot kérem a zsakai.szilvia@szfe.hu címre elküldeni, az aláírt dokumentumokat pedig Zsákai Szilvia nevére leadni a Vas u. 2/c-ben.

**Egyéb tudnivalók**

A külföldi tanulmányok célja, hogy lehetővé tegye oktatási, nyelvi és kulturális tapasztalatok megszerzését egy másik programországbeli felsőoktatási intézményben. A tanulmányi célú mobilitásnak elő kell segítenie a hallgató tanulmányi előmenetelét és személyes képességeinek fejlesztését.

**A programban részt vevő országok**

Az Európai Unió tagállamai (Ausztria, Belgium, Bulgária, Ciprus, Csehország, Dánia, Egyesült Királyság, Észtország, Finnország, Franciaország, Görögország, Hollandia, Horvátország, Írország, Lengyelország, Lettország, Litvánia, Luxembourg, Magyarország, Málta, Németország, Olaszország, Portugália, Románia, Spanyolország, Szlovákia, Szlovénia, Svédország).

**Feltételek**

* A küldő és fogadó felsőoktatási intézmény ECHE tanúsítvánnyal rendelkezik.
* A hallgató magyar állampolgár, vagy oklevélszerzésre irányuló tanulmányokat folytat az intézményben.
* Kiutazás legkorábban a felsőoktatási tanulmányok második évében, osztatlan képzés esetén a 3-ban.
* A hallgató az intézményi elbíráláson megfelelt.
* A hallgató nyelvi kompetenciáinak ellenőrzése megtörténik az Európai Bizottság által elvárt módon (on-line felmérés a kiválasztás után, illetve a hazaérkezés után).
* Egy képzési ciklusban maximum 12 hónap összesített mobilitási időtartam, osztatlan képzés esetén 24 hónap.
* A külföldi tanulmányok megkezdése előtt egy tartalmilag egyeztetett, írásbeli tanulmányi szerződés megkötése. A mobilitás alatt végzett tevékenységnek illeszkednie kell a hallgató képzési tervébe.
* A tanulmányi időszak végén a külföldi fogadóintézménynek igazolást kell kiadnia az elvégzett tanulmányi programról és eredményekről.
* A küldő intézmény kötelessége a tanulmányi szerződésben vállalt, teljesített és igazolt tevékenységek teljes elfogadása.
* A hallgatók a külföldön töltött időszak folyamán is jogosultak az anyaintézményüknél kapott tanulmányi ösztöndíjra vagy egyéb hitel folyósítására.

**A támogatás mértéke**

A támogatás a következő költségtípusokból tevődik össze:

* Támogatás speciális igények esetén: fogyatékkal élő résztvevők esetében a tényleges költség alapján számolva
* Nyelvi felkészítés támogatása: az Európai Bizottság online felkészítő rendszerével támogatott nyelveken kívüli nyelvi felkészítés esetében lehetséges a szervezési támogatásból
* A hallgatói ösztöndíj mértéke:

|  |  |
| --- | --- |
| **Fogadó ország** | **tanulmányi célú mobilitás (kombinált mobilitás is!)****2018-as intézményi pályázatok** |
| **Magas megélhetési költségű országok((Dánia (DK), Finnország (FI), Írország (IE), Izland (IS), Lichtenstein (LI), Luxemburg (LU), Norvégia (NO), Svédország (SE), Nagy-Britannia (UK))** | **520 euró / hó** |
| **Közepes megélhetési költségű országok****(Ausztria (AT), Belgium (BE), Ciprus (CY), Németország (DE), Görögország (EL), Spanyolország (ES), Franciaország (FR), Olaszország (IT), Hollandia (NL),  Málta (MT), Portugália (PT))** | **470 euró / hó** |
| **Alacsonyabb megélhetési költségű országok****(Bulgária (BG), Csehország (CZ), Észtország (EE), Horvátország (HR), Magyarország (HU), Litvánia (LT), Lettország (LV), Lengyelország (PL), Románia (RO), Szlovénia (SI), Szlovákia (SK),  Macedónia (MK), Törökország (TR))** | **420 euró / hó** |
| **Szociális támogatás: hátrányos helyzetű hallgatóknak** | **200 euró / hó** |

1. sz. melléklet

**JELENTKEZÉSI LAP** **KÜLFÖLDI TANULMÁNYOKRA**

**Hallgatói adatok:**

Név:

OM azonosító kód:

Szak, évfolyam:

Születési adatok:

Lakcím:

Email-cím:

Telefonszám:

Adószám:

**Idegen nyelv ismerete**

Nyelv:……………………. fok:………… Igazoló dokumentum száma: …………………………..

Nyelv:………………………fok:…………Igazoló dokumentum száma: …………………………..

Nyelv:………………………fok:…………Igazoló dokumentum száma: …………………………..

**Tanulmányok helye: ország/város/intézmény**

1.helyen:………………../………………./………………..

2.helyen:……………/……………/………………………

3.helyen:……………/……………/……………………...

**Kiutazás tervezett adatai:**

Indulás dátuma:.

Érkezés dátuma:

Tanulmányok tervezett időtartama:

Alulírott………………………….. büntetőjogi felelősségem tudatában nyilatkozom arról, hogy jelenlegi képzési ciklusomban eddig ………………… hónapot töltöttem Erasmus-részképzésen vagy Erasmus szakmai gyakorlaton.

Dátum, aláírás

2. sz. melléklet

**TÁMOGATÓ NYILATKOZAT**

Alulírott……………………………………., osztályezető tanár ezúton támogatom és engedélyezem, hogy ……………………………….. hallgató …………………………….-től ………………………………..-ig az általa megjelölt európai felsőoktatási intézményben tanulmányokon vegyen részt.

A választott fogadóegyetem, ill. fogadóintézménynél elvégzendő tanulmányok jellege és tartalma elfogadható.

Dátum, aláírás